section_heading: Životopis
paragraph_text: Godine 1322. bio je jedan od vodećih članova velikaške koalicije protiv bana Mladena II., čiji je poraz kod Blizne iskoristio za snaženje svog položaja kninskog kneza i ostvarenje snažne državine na teritoriju kninske, cetinske i psetske županije. Već iste godine, sukobio se s Bribircima i oteo im grad Knin, kojeg je učinio svojim sjedištem. Time je došao u sukob i s Bribircima i s hrvatsko-ugarskim kraljem, koji je još otprije nastojao obnoviti središnju kraljevsku vlast u Hrvatskoj.<ref>Nelipčići - Hrvatska enciklopedija